Diari Oficial de la Generalitat Valenciana


Sumari del DOGV 7350, del 01-09-2014 (2014/7911)

DECRET 137/2014, de 29 d'agost, del Consell, pel qual es modifica el Catàleg de Forests de Domini Públic i d'Utilitat Pública de la Província de València, amb l'exclusió de 40,2300 hectàrees de la forest d'utilitat pública número 154, denominada La Hunde i Palomera, i la inclusió de 45,2039 hectàrees en la forest d'utilitat pública número 179, denominada La Pascuala y Otros, ambdues situades en el terme municipal d'Ayora i propietat de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7350

Data del DOGV
:   01-09-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/7911


Data del document
:   29-08-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 137/2014, de 29 d'agost, del Consell, pel qual es modifica el Catàleg de Forests de Domini Públic i d'Utilitat Pública de la Província de València, amb l'exclusió de 40,2300 hectàrees de la forest d'utilitat pública número 154, denominada La Hunde i Palomera, i la inclusió de 45,2039 hectàrees en la forest d'utilitat pública número 179, denominada La Pascuala y Otros, ambdues situades en el terme municipal d'Ayora i propietat de la Generalitat. [2014/7911]  
  
José Quiles Navarro ha sol·licitat l'exclusió de 40,2300 hectàrees de la forest d'utilitat pública número 154 del Catàleg de Forests de Domini Públic i d'Utilitat Pública de la Província de València, denominada La Hunde i Palomera, situada en el terme municipal d'Ayora i pertanyent a la Generalitat, i ha oferit com a contraprestació 45,2039 hectàrees de terrenys de la seua propietat que es troben enclavades o afronten amb la forest d'utilitat pública número 179 del Catàleg de Forests Domini Públic i d'Utilitat Pública de la Província de València, denominada La Pascuala y Otros, situada en el terme municipal d'Ayora i propietat de la Generalitat.  
Com a conseqüència, la Conselleria d'Infraestructures, Territori i Medi Ambient ha instruït un expedient, de conformitat amb el que disposen els articles 16 i 17 de la Llei 43/2003, de 21 de novembre, de Forests, i els articles 11, 13, 24, 26 i 31 del Reglament de la Llei Forestal de la Comunitat Valenciana, aprovat pel Decret 98/1995, de 16 de maig, del Consell, en el qual han quedat acreditats els requisits que exigix l'article 16 de la Llei 43/2003 per a autoritzar l'exclusió i permuta d'una part d'ambdues forests catalogades. Per la qual cosa, és procedent accedir a la sol·licitud de la persona interessada i modificar el Catàleg de Forests de Domini Públic i d'Utilitat Pública de la Província de València per mitjà de l'aprovació del decret que pertoca.  
  
Per tot això, a proposta de la consellera d'Infraestructures, Territori i Medi Ambient i després de la deliberació del Consell, en la reunió del dia 29 d'agost de 2014,  
  
DECRETE  
  
Article 1. Descatalogació dels terrenys sol·licitats  
S'exclou una superfície total de 40,2300 hectàrees de la forest d'utilitat pública número 154 del Catàleg de Forests de Domini Públic i d'Utilitat Pública de la Província de València, denominada La Hunde i Palomera, situada en el terme municipal d'Ayora i pertanyent a la Generalitat.  
La superfície es troba situada en l'extrem sud de la forest, entre els piquets 124 i 178, al llarg de la rambla del Rebolloso i la lloma del Pleito. Correspon a part de la parcel·la 4 del polígon 5 del Cadastre d'Ayora.  
  
Article 2. Autorització de la permuta  
S'autoritza la permuta acordada entre la Generalitat i José Quiles Navarro d'estos terrenys per 45,2039 hectàrees que li pertanyen, que es troben enclavades o afronten amb la forest d'utilitat pública número 179 del Catàleg de Forests de Domini Públic i d'Utilitat Pública de la Província de València, denominada La Pascuala y Otros, situada en el terme municipal d'Ayora i propietat de la Generalitat.  
  
  
Article 3. Catalogació dels terrenys oferits  
S'inclouen en la forest d'utilitat pública número 179 del Catàleg de Forests de Domini Públic i d'Utilitat Pública de la Província de València les parcel·les oferides per José Quiles Navarro, amb una cabuda de 45,2039 hectàrees.  
Els terrenys que es declaren d'utilitat pública i passen a formar part de la forest 179 del Catàleg de Forests de Domini Públic i d'Utilitat Pública de la Província de València són els que figuren en l'escriptura de compravenda de la finca rústica de data 14 de desembre de 2007.  
  
La finca, anomenada Juan Blanquilla, està situada en el terme municipal d'Ayora, a la partida de la casa del Bacoro, que correspon, segons el Cadastre d'Ayora, a les parcel·les 8, 9 i 10 del polígon 21.  
  
  
Polígon Parcel·la Superfície (ha)  
21 8 28,1637  
21 9 1,1544  
21 10 15,8858  
Total 45,2039  
  
  
  
Article 4. Modificació del catàleg de Forests de Domini Públic i d'Utilitat Pública de la Província de València  
Després de l'exclusió i la inclusió dels terrenys permutats, el Catàleg de Forests de Domini Públic i d'Utilitat Pública de la Província de València queda modificat de la manera següent:  
  
- Nom: La Hunde i Palomera.  
Número: 154.  
Terme municipal: Ayora.  
Província: València.  
Pertinença: Generalitat.  
Superfície pública: 4.844,4700 ha.  
Límits:  
Nord: finques particulars dels termes municipals de Jarafuel i de Zarra.  
Est: terme municipal de Zarra i finques particulars.  
Sud: finques particulars El Hontanar i Tres Cortes.  
Oest: província d'Albacete.  
  
- Nom: La Pascuala y Otros.  
Número: 179.  
Terme municipal: Ayora.  
Província: València.  
Pertinença: Generalitat.  
Superfície pública: 3.794,1350 ha.  
Límits:  
Nord: Teresa de Cofrents i finques particulars.  
Est: termes municipals de Bicorp i de Quesa.  
Sud: finques particulars La Diabla, La Solana i El Carrascal.  
Oest: finques particulars La Marta, casa del Pino, El Carrascal i La Losilla.  
  
  
Article 5. Formalització de la permuta  
La permuta ha de ser elevada a escriptura pública, que s'ha d'inscriure en el Registre de la Propietat, i de la qual s'ha d'entregar una còpia autoritzada a la Conselleria d'Infraestructures, Territori i Medi Ambient per tal que conste en el Catàleg de Forests de Domini Públic i d'Utilitat Pública de la Província de València.  
  
Article 6. Replantejament i senyalització  
José Quiles Navarro ha de col·locar i retirar en l'acte de replantejament, a costa seua, les fites que permeten delimitar la forest, d'acord amb l'alçament topogràfic fet per a l'expedient i les instruccions que reba de la Direcció Territorial de la Conselleria d'Infraestructures, Territori i Medi Ambient.  
  
Article 7. Compensació econòmica  
José Quiles Navarro ha de satisfer la quantitat de 769,05 euros a la Generalitat, com a resultat de la diferència de la valoració econòmica dels terrenys que es permuten.  
  
Article 8. Compromís pel que fa a l'àrea de tallafocs  
José Quiles Navarro, nou propietari de la superfície que abans pertanyia a la forest número 154, per la qual discorre una part del tram 2 de l'element 20 de les àrees de tallafocs del Pla de Silvicultura Preventiva de la Vall d'Ayora, es compromet a permetre que la Generalitat faça el manteniment periòdic de l'àrea de tallafocs.  
DISPOSICIÓ FINAL  
  
Única. Efecte  
Este decret té efectes des de l'endemà de la publicació en el Diari Oficial de la Comunitat Valenciana.  
  
Contra este decret, les persones interessades hi poden interposar un recurs contenciós administratiu, en el termini de dos mesos comptador a partir de l'endemà de la publicació en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
Això no impedix interposar-hi un recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 29 d'agost de 2014  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS